Predkladacia správa

	Vláda Slovenskej republiky na svojom zasadnutí 2. mája 2001 vzala na vedomie informáciu o stave a vymáhaní daňových a colných nedoplatkov k 31.12.2000 vrátane vyhodnotenia prijatých opatrení, pričom uložila ministrovi spravodlivosti v spolupráci s generálnym prokurátorom do 15. mája 2001 predložiť na rokovanie vlády informáciu o podaných obžalobách a  priebehu súdnych konaní o trestných činoch daňových a neplatenia povinného poistného.

	Na základe uvedeného sa predkladá predmetná informácia, ktorá bola spracovaná v spolupráci Ministerstva spravodlivosti SR a Generálnej prokuratúry SR. Vzhľadom na vládou určený termín predloženia a skutočnosť, že predkladaný materiál neukladá žiadne úlohy pre jednotlivé rezorty, nebol materiál predmetom medzirezortného pripomienkového konania.